
     REPUBLIKA HRVATSKA
     TRGOVAČKI SUD U OSIJEKU
     

U  I M E   R E P U B L I K E   H R V A T S K E
R J E Š E N J E


Trgovački sud u Osijeku, po sucu po sucu Jadranki Herman, u stečajnom predmetu povodom zahtjeva Financijske agencije Regionalni centar Osijek Podružnica Osijek, L. Jagera 3, za pokretanje skraćenog stečajnog postupka nad dužnikom VIRTUAL d.o.o. trgovina i usluge Đakovo, O. Keršovanija 21,  MBS 030073325, OIB 21184090193, dana 20. listopada  2017.

    r i j e š i o   j e


1. OBUSTAVLJA SE skraćeni stečajni postupak nad dužnikom VIRTUAL d.o.o. trgovina i usluge Đakovo, O. Keršovanija 21,  MBS 030073325, OIB 21184090193.

1. Postupak će se nastaviti prema općim odredbama Stečajnog zakona.


Obrazloženje


Dana 15. rujna 2017. zaprimljen je na ovome sudu zahtjev  FINE Regionalni centar Osijek  Podružnica Osijek, Klasa: 110-07/17-01/04 Ur. broj 04-06-17-4604  od 14. rujna 2017. godine, za provedbu skraćenog stečajnog postupka nad dužnikom VIRTUAL d.o.o. trgovina i usluge Đakovo, O. Keršovanija 21,  MBS 030073325, OIB 21184090193.

Dana 22. rujna 2017.  godine, sukladno članku 430. Stečajnog zakona (Narodne novine broj 71/15) Trgovački sud u sud u Osijeku,  pod poslovnim brojem St-1401/17-3, objavio je oglas  na mrežnoj stranici e-oglasna ploča sudova, kojim je pozvao osobe ovlaštene za zastupanje dužnika da u roku od 15 dana od dana objave oglasa podnesu  sudu  javnobilježnički  ovjerovljeni   popis imovine i obveza na propisanom obrascu, te vjerovnike da najkasnije u roku od 45 dana od objave oglasa predlože otvaranje stečajnog postupka i uplate predujam u iznosu od 10.000,00 kn za pokriće troškova tog postupka na žiro račun suda. 
2
13 St-1401/17-5



Podneskom zaprimljenim, kod ovog suda dana 13. listopada 2017. godine, vjerovnik Republika Hrvatska Ministarstvo financija, Porezna uprava, Područni ured  Osijek, zastupana po Županijskom državnom odvjetništvu u Osijeku podnijela je prijedlog za otvaranjem stečajnog postupka nad dužnikom VIRTUAL d.o.o. trgovina i usluge Đakovo, O. Keršovanija 21,  MBS 030073325, OIB 21184090193, uz koji prijedlog je dostavila dokaz o postojanju svoje tražbine i postojanju stečajnog razloga iz članka 6. stav 2. Stečajnog zakona: nesposobnosti za plaćanje.

Slijedom gore navedenog, budući nisu ispunjeni uvjeti za istovremeno otvaranje i zaključenje skraćenog stečajnog postupka nad dužnikom, u smislu odredbe članka 431. Stečajnog zakona, sukladno članku 433. obustavljen je skraćeni stečajni postupak nad dužnikom, te je određeno da će se postupak nad dužnikom nastaviti primjenom općih odredaba Stečajnog zakona. 

                                               U Osijeku 20. listopada 2017.  
 
Zapisničar:      
Žana Bem
                                                                                  		    STEČAJNI SUDAC
								       Jadranka Herman


POUKA O PRAVNOM LIJEKU:
Protiv ovog rješenja može nezadovoljna stranka uložiti žalbu Visokom trgovačkom sudu Republike Hrvatske u Zagrebu u roku od 8 dana pismeno u 3 primjerka putem ovog suda (članak 19. stav1. Stečajnogzakona).                                                                                                     

